Hrvatska biskupska konferencija

Hrvatska biskupska konferencija (skr. HBK, lat. Conferentia Episcoporum Croatiae), trajna je ustanova Apostolske Stolice i biskupska konferencija Katoličke Crkve u Republici Hrvatskoj. Hrvatsku biskupsku konferenciju tvore biskupi 20 hrvatskih biskupija i vojni ordinarij. Biskupije su uključene u četiri metropolije: Đakovačko-osječku, Riječku, Splitsko-makarsku i Zagrebačku, dok je Zadarska nadbiskupija izravno podložna Svetoj Stolici. Povijest Tijekom 1991., uslijed raspada SFRJ, Republika Hrvatska ostvarila je svoju državno-pravnu neovisnost i samostalnost. Sveta Stolica priznala je državu Hrvatsku 13. siječnja 1992. Nakon toga, hrvatski episkopat izradio je prijedlog za ustanovljenje Hrvatske biskupske konferencije. Sveta je Stolica, dekretom od 15. svibnja 1993. utemeljila za katoličke biskupije na području Hrvatske – Hrvatsku biskupsku konferenciju (HBK) odobrivši njezin statut. Za prvoga predsjednika HBK izabran je kardinal Franjo Kuharić, nadbiskup i metropolit zagrebački. Statut HBK obnovljen je 5. veljače 2000. Službu predsjednika HBK-a u dva je mandata (1997. – 2007.) obnašao kardinal Josip Bozanić. Na Plenarnome zasjedanju HBK-a u Gospiću (listopad 2007.) za predsjednika HBK-a izabran je Marin Srakić. Potpredsjednici HBK bili su monsinjori Josip Bozanić i Marin Barišić. Na 45. zasjedanju HBK-a 14. studenog 2012. za četvrtog predsjednika izabran je Želimir Puljić. Na 65. zajedanju HBK-a 18. listopada 2022. za petog predsjednika izabran je Dražen Kutleša. HBK zajedno s Biskupskom konferencijom Bosne i Hercegovine (BK BiH), koja ima sjedište u Sarajevu, vodi skrb za dušobrižništvo hrvatskih katolikâ u inozemstvu i zajedno sastavlja Biskupsko povjerenstvo za Papinski hrvatski zavod svetog Jeronima u Rimu. Zajedničko im je i pitanje bogoslužnih knjigâ na hrvatskome jeziku. U tu svrhu te istodobno zbog usklađivanja opće dušobrižničke djelatnosti i razmjene iskustava, obje biskupske konferencije, u skladu kanonskim propisima o biskupskim konferencijama, jedanput godišnje imaju zajednički sabor. HBK je punopravni član CCEE-a, a u COMECE-u ima status promatrača. Biskupi Redoviti članovi mons. Dražen Kutleša, (predsjednik HBK) nadbiskup zagrebački i metropolit mons. Zdenko Križić, nadbiskup splitsko-makarski i metropolit mons. Mate Uzinić, nadbiskup riječki i metropolit mons. Đuro Hranić, nadbiskup đakovačko-osječki i metropolit mons. Milan Zgrablić, nadbiskup zadarski mons. Jure Bogdan, vojni ordinarij u Republici Hrvatskoj mons. Marko Medo, biskup gospićko-senjski mons. Ivan Štironja, biskup porečki i pulski mons. Vjekoslav Huzjak, biskup bjelovarsko-križevački mons. Milan Stipić, vladika križevački mons. Vlado Košić, biskup sisački mons. Roko Glasnović, biskup dubrovački mons. Bože Radoš, biskup varaždinski mons. Ivica Petanjak, biskup krčki mons. Ranko Vidović, biskup hvarski mons. Ivo Martinović, biskup požeski mons. Tomislav Rogić, biskup šibenski mons. Mijo Gorski, pomoćni biskup zagrebački mons. Ivan Ćurić, pomoćni biskup đakovačko-osječki mons. Ivan Šaško, pomoćni biskup zagrebački mons. Marko Kovač, imenovani pomoćni biskup zagrebački mons. Vlado Razum, imenovani pomoćni biskup zagrebački Umirovljeni hrvatski biskupi kardinal Josip Bozanić, nadbiskup zagrebački u miru mons. Marin Barišić, nadbiskup splitsko-makarski u miru mons. Ivan Devčić, nadbiskup riječki u miru mons. Marin Srakić, nadbiskup đakovačko-osječki u miru mons. Želimir Puljić, nadbiskup zadarski u miru mons. Ante Ivas, biskup šibenski u miru mons. Juraj Jezerinac, vojni ordinarij u Republici Hrvatskoj u miru mons. Nikola Kekić, vladika križevački u miru mons. Ivan Milovan, biskup porečko-pulski u miru mons. Josip Mrzljak, biskup varaždinski u miru mons. Valter Župan, biskup krčki u miru mons. Antun Škvorčević, biskup požeski u miru Preminuli biskupi HBK-a Sluga Božji kardinal Franjo Kuharić, prvi ravnatelj HBK-a († 2002.) Ćiril Kos († 2003.) Marko Culej († 2006.) Frane Franić († 2007.) Ante Jurić († 2012.) Antun Bogetić († 2017.) Mile Bogović († 2020.) Valentin Pozaić († 2023.) Slobodan Štambuk († 2023.) Ustanove i manifestacije HBK je utemeljitelj Hrvatskoga katoličkog radija i centra za promicanje socijalnog nauka Crkve. Zajedno s tom radijskom postajom organizira hrvatski festival popularne kršćanske glazbe, Uskrs fest. Hrvatsko kanonističko društvo djeluje na području Hrvatske biskupske konferencije. Izvori Poveznice Biskupska konferencija Bosne i Hercegovine Međunarodna biskupska konferencija sv. Ćirila i Metoda Vanjske poveznice Službena stranica